Tizwuri n tudert, llant snat n tsednan: Yiwet isem-nnes Takerkast tayeḍ Tidet, gant timeddukkal ittemyawasen ittemmesxitiren ar yat n tikkelt.
TeYra-yas Tkerkast i Tidet tenna-yas: NekraY a neddu ad d-nekk isemḍel n tgwerramt-nnteY, iwa smutter ayenna yam-isagan i ubrid aYwezzaf!
IddeY ilkem wass nna Yef msasant munent babbent tissufriwin tibaẓayin-nnsent Yef tdiwwa kkent tiṭ n umerdul. Ar tteddunt s uzal sgunfunt s yiḍ.
Akud nna g ggawrent ad čent kra da tettetta Tidet ard teǧawen, Takerkast, da teggar g imi-nnes kra idrusen tsew snat neY kraṭn txubba n waman.
Asag as-tenna Tidet maY ur da tettetta Yas ayennaY trar-as nwis ur telluẓ neY teffud. ImkinnaY ayed yaYen (ijran) allig nn-gulant tagwerramt-nnsent.
Ayenna d-aYulent Yer tmazirt-nnsent, seg wass amezwaru, Yas da ttYimant ad sgunfunt neY ad čent kra tessufeY-d Tkerkast ayelli teffer: Han tamamt, han udi, han aksum, han aYrum; taY-nn ar tettetta s may mi tezmer. Tidet, nettat tufa-nn uči-nnes idrus, mek teča kra ur as-ikkis laẓ, is teswa kra ur as-ikkis fad. Akud-nnaY ayed tukez maY ur da tettetta tesmunt-nnes kigan.
Rnant kra n wussan n twada, ismur-as wuči smuren-as waman i Tidet. Tessuter-as i Tkerkast kra tettetta, tezmumeg-as, day tenna-yas: Unna ičan ili-nnes yader i tiṭ-nnes! MaY is am-nniY ssmur ayenna d-tuwid? TaYul teẓẓel-as taberruyt n uYrum mi tegra kra n wudi. Izrey wass-nnaY, ilkem imensi, ar tetteqqel Tidet ad as-tefk diY kra tenna mi tYal is tga tameddakkwelt-nnes, maca temmensew Tkerkast zund ur illi Yas nettat g udYar. Ayenna teẓra Tidet tigi n tesmunt-nnes ar tettru, ar tt-tettzawag is ur as-tessenYa tasa.
TesnaYes Tkerkast umum yaYen tasmunt-nnes tenna-yas s wawal idusen: Mek trid a kem-sečaY iqqen-kem-inn ad i-tefrud! Is kem-issusem ad tettettad ayenna n wiyeḍ s umdaz?
Trura-yas Tidet tenna-yas: Ur Yuri daddeY mas am-ferruY, zziḍer ard nn-ngulu tamazirt!
Tessen Tkerkast is as-tella Tidet ddaw n ufus, tagey ad as-tezzrey uči neY tessi tenna-yas: Trid ad tečed da tsud da, iwa fru da!
Tsesten-tt (tseqsa-tt) Tidet Yef watig n wuči, tenna-yas Tkerkast: Ad am-sebḍiY tiṭ fkeY-am tessi d wuči!
TemmuYey Tidet yiwen ummuYey ameqwran, maca tẓayet atig nna tetter Tkerkast acku teswangem kigan taf-nn is tuf Tidet tar tiṭ Tidet tar tudert. Teqqim allig as-tsebḍey Tkerkast yiwet n tiṭ, tameẓ uči d tessi maca ur tukiy d uyennaY sucku ar as-ittiqiq waggas.
Ddant g ubrid-nnsent wayeḍ wass, ar tettsuf Tkerkast s trennawt. Tedwel Tidet ur tezḍar ad teddu, teqqim s laẓ ass akw ur as-tettir kra i Tkerkast. Wiss sin wussan tseksew g iYef-nnes tedda Yer tmettant, teẓẓel-as tiṭ-nnes tiss snat i Tkerkast, tsebḍey-as-tt tefk-as diY kra tettetta d kra tessa.
Temdez Tkerkast iddeY teẓra Tidet tedderYel, tezri-tt-nn g tneẓruft ar tettenfala, ar tettaggum mayed as-isskanen abrid Yer tmazirt-nnes.
Eumar DERWIC
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn